27/09/2012 | Administración LocalMunicipal
Sada
Secretaría
Convocatoria de axudas ás familias para a escolarización de menores do concello de Sada para o curso 2012-2013

CONVOCATORIA DE AXUDAS ÁS FAMILIAS PARA A ESCOLARIZACIÓN DE MENORES DO CONCELLO DE SADA PARA O CURSO 2012-2013 1.–DISPOSICIÓNS XERAIS. Estas normas teñen por obxecto establecer os criterios e procedementos de concesión de axudas para a afrontar os gastos orixinados polo comezo do curso escolar, constituíndo unha acción de fomento que busca a correcta escolarización do alumnado pertencente ás familias menos favorecidas, entendéndose por tales as que se definen nestas bases. A concesión das subvencións previstas nas presentes bases tramitarase en réxime de concorrencia competitiva.2.–OBXECTO, FINALIDADE, FINANCIAMENTO E CONTÍA DAS SUBVENCIÓNS. A presente convocatoria ten por obxecto a concesión de axudas económicas ás familias para atender aos gastos orixinados polo comezo do curso escolar do alumnado, entendendo por tales a adquisición de libros, material didáctico complementario, vestiario e outros gastos directamente relacionados. Para o financiamento deste programa de axudas existe crédito por importe de 6.000 euros na partida 320.0.48013 do orzamento xeral do Concello para 2012. As axudas distribuirase na forma seguinte: • Para estudos de educación infantil de calquera ciclo, un máximo de 35 euros cada unha. • Para os estudos de Educación primaria: 45 euros cada unha. • Para os estudos de Educación secundaria: 55 euros cada unha. • Para os estudos de garantía social: 55 euros cada unha. • Para aquelas familias en situación de RISGA ou PNC a axuda incrementarase, na categoría que corresponda, en 30 euros cada unha, sempre e cando cumpran os demáis requisitos da presente convocatoria. Tendo en conta os máximos subvencionables arriba expostos, a contía da subvención nunca será superior ao gasto xustificado.3.–BENEFICIARIOS E BENEFICIARIAS. Terán a condición de beneficiarias as familias que cumpran os seguintes requisitos: 1. Estar o/a menor estudante empadroado no Concello de Sada.2. Ter fillos cursando algúns dos estudos subvencionables segundo o apartado dous das presentes bases en calquera dos centros docentes localizados no termo municipal.3. Pertencer a unha unidade familiar que non supere os ingresos anuais (a efectos de estas bases teñen a consideración de ingresos a suma da base impoñible xeral máis a base impoñible do aforro, do imposto da renda da personas físicas de 2011), segundo o seguinte baremo: A partir do oitavo membro, engadiranse 2.868,00 € por cada novo membro computable. Consideraranse a estes efectos unidade familiar: aos pais/nais ou titores/as e aos fillos e fillas menores de 18 anos ou fillos maiores de dezaoito anos cunha minusvalidez superior ao 33%. No caso de familias monoparentais, e para cálculo da renda anual, incrementarase en 1 o número real de membros que compoñen a unidade familiar.4.–PROCEDEMENTO DE SOLICITUDE.4.1.– Prazo. –As solicitudes deberán presentarse no prazo de 15 días hábiles a partir da publicación das presentes bases no Boletín Oficial da Privincia. Tamén se publicará na páxina web do Concello.4.2.– Lugar: Rexistro Xeral do Concello de Sada.4.3.– Documentación que se deberá acompañar: 1. Fotocopia do DNI do alumno/s e do cabeza de familia ou titor, cando aquel/es sexa/n menor/es de idade.2. Volante de empadroamento de toda a unidade familiar.3. Fotocopia do libro de familia.4. Certificado de conta bancaria.5. Fotocopia ou resgardo da matrícula para o curso escolar correspondente 6. Certificado oficial que xustifique todos os ingresos da unidade familiar de convivencia (fotocopia da declaración da renda, certificado de imputación de rendas, certificado expedido por Facenda de non ter que presentar a declaración da renda ou de non percibir ingresos, etc.). 7. No caso que da unidade familiar forme parte algún pensionista, achegarase o certificado da seguridade social dos ingresos percibidos por este concepto.8. Recibo de pagamento de aluguer da vivenda do estudante ou unidade familiar ou recibo de amortización de préstamo hipotecario da vivenda habitual da unidade familiar, se é o caso, do mes anterior á convocatoria das presentes bases.9. Factura/s do exercicio con tódolos requisitos regulamentarios, xustificativas de ter adquirido libros, material didáctico complementario ou gastos directamente relacionados co inicio do curso escolar.10. Declaración xurada de que non foron percibidas outras axudas polo mesmo concepto doutros organismos e/ou administracións públicas e, no caso de percibilas, contía das mesmas (ANEXO II). 11. Certificado ou documentación que xustifique ter outorgado RISGA ou PNC, nos casos que corresponda.5.–CRITERIOS DE OUTORGAMENTO. A efectos de valorar as solicitudes presentadas, teranse en conta os seguintes criterios: Terán a consideración de ingresos, a suma da base impoñible xeral máis a base impoñible do aforro, do Imposto da Renda da Persoas Físicas referidas ao ano 2011, ou a equivalente no caso de non presenta-la. Do cómputo total de ingresos da unidade familiar, descontaranse: Os gastos xerados polo aluguer da vivenda (recibo presentado x 12 meses) O 15% de existir algún membro afectado de minusvalidez e/ou incapacidade O importe total das cotizacións á Seguridade Social cando sexan pagadas directamente polo/as interesado/as (neste caso presentaranse os pertinentes xustificantes). O 50% do importe da hipoteca da vivenda habitual do ano 2011 (recibo presentado x 6 meses). Non poderán acceder á presente convocatoria de axudas aquelas unidades de convivencia que, en rendementos de capital mobiliario anual, segundo declaración da renda do ano 2011 e/ou certificación bancaria superen os 3.000 euros. A prioridade na selección dos solicitantes no caso de empate virá determinada a prol da menor capacidade económica.6.–PROCEDEMENTO PARA A BAREMACIÓN E VALORACIÓN DAS AXUDAS SOLICITADAS. Baremaranse as solicitudes e elaborarase o informe-proposta para a súa concesión ou denegación en función do cumprimento dos requisitos esixidos pola Concellería de Benestar Social, Educación e Deporte. Unha vez fiscalizada pola Intervención municipal, a Alcaldía concederá as subvencións mediante acordo no que se especifique a relación de solicitantes aos que se conceden as subvencións e a desestimación das restantes solicitudes.8.–XUSTIFICACIÓN E PAGAMENTO. O pagamento das axudas efectuarase aos beneficiarios ou aos seus representantes legais cando sexan menores de idade, mediante transferencia bancaria ao número de conta especificado no expediente, unha vez resolta a concesión das mesmas.9.–DISPOSICIÓN FINAL. Para o non regulado nestas bases estarase ao disposto na Lei 9/2007, do 13 de xuño, de subvencións de Galicia. Sada, 20 de setembro de 2012. O alcalde Ernesto Anido Varela